**საერთაშორისო კონფერენცია**

**„ევროპული ღირებულებები და იდენტობა: ევროპეიზაციის მრავალი განზომილება”**

ივანე ჯავახიშვილის სახელობის თბილისის სახელმწიფო უნივერსიტეტი, სოციალურ მეცნიერებათა ცენტრი, საფრანგეთში მცხოვრებ ქართველთა სათვისტომო და Georgia Proeuropa გიწვევთ საერთაშორისო კონფერენციაში მონაწილეობის მისაღებად, რომელიც გაიმართება 2016 წლის 25-26 ოქტომბერს ივანე ჯავახიშვილის სახელობის თბილისის სახელმწიფო უნივერსიტეტში. კონფერენციის თემაა  **„ევროპული ღირებულებები და იდენტობა: ევროპეიზაციის მრავალი განზომილება”**

თავისუფლების, ტოლერანტობის, თანასწორობისა და პროგრესის იდეები, რომლის დამკვიდრებაშიც განსაკუთრებული როლი მიუძღვის განმანათლებლობის ეპოქის ფილოსოფიას, აყალიბებს საზოგადოების ევროპულ მოდელს. შესაბამისად, დღეს ევროპეიზაციის პროცესში მყოფ ქვეყნებში განსაკუთრებულ მნიშვნელობას იძენს ევროპული ღირებულებების გაზიარება.

ევროინტეგრაცია და მისი თანმხლები ევროპეიზაციის პროცესი, როგორც ევროკავშირის ღირებულებების და ნორმების გავრცელების მექანიზმი, უაღრესად აქტუალურია თანამედროვე საქართველოსთვის, განსაკუთრებით 2014 წლის 27 ივნისს ევროკავშირთან ასოცირების ხელშეკრულების ხელმოწერის შემდეგ. ასოცირების ხელშეკრულება საფუძველს ქმნის ქვეყნის პოლიტიკური განვითარების, ერთიანი ევროპული ბაზრის წვდომისა, და ევროპული ღირებულებებისა და სტანდარტების დამკვიდრებისთვის; ამდენად, უდავოდ მნიშვნელოვანია ევროპეიზაციის პოლიტიკური, ეკონომიკური და კულტურული განზომილებების სათანადოდ გააზრება და ამ საკითხზე აკადემიური დისკურსის გაღრმავება.

კონფერენცია მულტიდისციპლინურია; მიიღება ნაშრომები შემდეგი სფეროებიდან: სოციალური და პოლიტიკური მეცნიერებები, ეკონომიკა, სამართალი, ჰუმანიტარული და განათლების მეცნიერებები.

ნაშრომები მიიღება როგორც გამოცდილი მკვლევრებისგან, ისე დოქტორანტურის სტუდენტებისგან.

კონფერენციასთან დაკავშირებული დეტალები შეგიძლიათ იხილოთ კონფერენციის ოფიციალურ ვებ-გვერდზე:

<http://georgie-europe2016.tsu.ge/?lan=geri>

დამატებითი ინფორმაციისათვის, გთხოვთ, მოგვმართეთ შემდეგ ელ-ფოსტაზე: conference2016@css.ge